b'\n_START_ARTICLE_\nKomarovo\n_START_SECTION_\nAjalugu\n_START_PARAGRAPH_\nP\xc3\xa4rast Soome iseseisvumist Venemaast 1917. aastal kuulus Viiburi kubermangu Terijoki valda kuulunud Kellom\xc3\xa4ki k\xc3\xbcla Soome Vabariigile, kuid Soome kaotas Karjala kannase alad 1940. aastal p\xc3\xa4rast Talves\xc3\xb5da NSV Liiduga. _NEWLINE_P\xc3\xa4rast ajutist territooriumi h\xc3\xb5ivamist J\xc3\xa4tkus\xc3\xb5ja k\xc3\xa4igus (aastail 1941\xe2\x80\x931944) oli Soome sunnitud s\xc3\xb5ja kaotamise j\xc3\xa4rel uuesti loobuma 1944. aastal Karjala kannase aladest (sh Kellom\xc3\xa4ki k\xc3\xbclast) NSV Liidu kasuks.\n_START_SECTION_\nNimemuutus\n_START_PARAGRAPH_\n1948. aastani kandis nime Kellom\xc3\xa4ki. Nimetati seal elanud botaaniku, NSV Liidu Teaduste Akadeemia presidendi Vladimir Komarovi auks Komarovoks.\n_START_SECTION_\nT\xc3\xa4helepanuv\xc3\xa4\xc3\xa4rsused\n_START_PARAGRAPH_\nKomarovos asuvad peamiselt suvilad. 2001. aastal oli Komarovos 1100 elanikku. _NEWLINE_Asub Peterburi kesklinnast umbes 40 km kaugusel ning p\xc3\xa4rast Peterburi \xe2\x80\x93 Viiburi raudtee valmimist 1870. aastal sai ta Peterburi elanike puhkekohaks, 1916. aastal oli k\xc3\xbclas umbes 800 suvilat ja seal viibis ka juveliir Peter Carl Faberg\xc3\xa9._NEWLINE_P\xc3\xa4rast Teist maailmas\xc3\xb5da olid asulas Leningradi Kirjandusfondi puhkemajad, kus elas enne surma Anna Ahmatova , kes on sinna ka maetud 1966. aastal._NEWLINE_Komarovos on elanud ka akadeemik Dmitri Lihhat\xc5\xa1ov, n\xc3\xa4itleja Innokenti Smoktunovski, heliloojad Solovjov-Sedoi, Dmitri \xc5\xa0ostakovit\xc5\xa1 ja Tovstonogov ning kirjanikud Daniil Granin ja Jevgeni Schwarz'